
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,





Înlocuieşte raportul cu nr.29/16 din 12 februarie 2002

ŞTIINŢĂ, TINERET ŞI SPORT

Bucureşti, 2 aprilie 2002
Nr.29/161

RAPORT ÎNLOCUITOR

asupra proiectului de Lege privind aprobarea Ordonanţei de urgenţă a Guvernului nr.184/2001 pentru modificarea şi completarea Legii învăţământului nr.84/1995

1. Plenul Camerei Deputaţilor a hotărât retrimiterea la Comisie a proiectului de lege menţionat pentru o nouă analiză şi întocmirea unui raport înlocuitor.

2. Proiectul de Lege face parte din categoria legilor organice, potrivit prevederilor art.72 din Constituţie.

3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Secretariatul de Stat al Guvernului, Petru Şerban Mihăilescu - ministru, Ministerul Educaţiei şi Cercetării, Ecaterina Andronescu - ministru, Cristina Icociu - director general, Autoritatea Naţională pentru Protecţia Naţională a Copilului şi Adopţiei, Gabriela Coman - secretar de stat, Federaţia Educaţiei Naţionale - Sindicat Învăţământ Special şi Protecţia Copilului, Stela Ciocea - preşedinte, Lia Ionescu - vicepreşedinte. 

4. La lucrările Comisiei au fost prezenţi  24 deputaţi, din totalul de 25 membri ai Comisiei. Raportul Comisiei a fost adoptat cu 19 voturi pentru şi un vot împotrivă.

I. AMENDAMENTE ADMISE

În urma dezbaterii, Comisia propune admiterea proiectului de lege cu următoarele amendamente:
	Nr.

crt.
	Textul iniţial
	Text propus de Comisie

(autorul amendamentului)
	Motivarea propunerii amendamentelor

	1.
	Art.166 (42) - Terenurile şi clădirile în care îşi desfăşoară activitatea unităţile de învăţământ special de stat fac parte din domeniul public judeţean, respectiv al municipiului Bucureşti, şi sunt în administrarea consiliului judeţean, respectiv a consiliilor locale ale sectoarelor municipiului Bucureşti, în a căror rază teritorială îşi desfăşoară activitatea. Celelalte componente ale bazei materiale ale unităţilor de învăţământ special de stat sunt de drept proprietate a acestora.
	Comisia propune completarea textului cu un alineat nou, alin.(2):

Art.166 (42) - (1) Terenurile şi clădirile în care îşi desfăşoară activitatea unităţile de învăţământ special de stat fac parte din domeniul public judeţean, respectiv al municipiului Bucureşti, şi sunt în administrarea consiliului judeţean, respectiv a consiliilor locale ale sectoarelor municipiului Bucureşti, în a căror rază teritorială îşi desfăşoară activitatea. Celelalte componente ale bazei materiale ale unităţilor de învăţământ special de stat sunt de drept proprietate a acestora.

(2) Administrarea terenurilor şi clădirilor în care îşi desfăşoară activitatea unitatea de învăţământ special, inclusiv clădirile sociale, este încredinţată de către consiliul judeţean unui administrator care face parte din consiliul de administraţie al unităţii şcolare.

Autori, deputaţii: Anghel Stanciu, Ecaterina Andronescu, Petru Andea.
	Pentru asigurarea unei conduceri unitare a unităţii de învăţământ, inclusiv a bazei materiale a acesteia.


II. AMENDAMENTE RESPINSE

	Nr.

crt.
	Textul iniţial
	Amendamentul propus şi autorul acestuia
	Motivare

	1.
	Art.166, alin. (41) - Terenurile şi clădirile în care îşi desfăşoară activitatea unităţile de învăţământ preuniversitar de stat - grădiniţe, şcoli generale (primare şi gimnaziale), licee, grupuri şcolare, seminarii teologice, şcoli profesionale şi şcoli postliceale - fac parte din domeniul public al comunelor, oraşelor şi municipiilor, respectiv al municipiului Bucureşti, şi sunt în administrarea consiliilor locale ale comunelor, oraşelor şi municipiilor, respectiv ale sectoarelor municipiului Bucureşti, în a căror rază teritorială îşi desfăşoară activitatea. Celelalte componente ale bazei materiale sunt de drept proprietate a unităţilor de învăţământ preuniversitar de stat.
	Art.166, alin. (41) 

După cuvântul ,,municipiilor,, să fie eliminată sintagma ,,respectiv ale sectoarelor municipiului Bucureşti,, , iar după cuvântul ,,activitatea,, să fie adăugată sintagma ,,respectiv a Consiliului General al Municipiului Bucureşti,,.

Autor: deputat Mihai Baciu
	În conformitate cu Constituţia României, art.3 (3), cu Legea nr.213/1998, a proprietăţii publice şi a regimului juridic al acesteia, cu Legea finanţelor publice locale şi cu Legea nr.215/2001 a Administraţiei publice, sectoarele municipiului Bucureşti nu constituie unităţi administrativ-teritoriale. În consecinţă, singurul proprietar al terenurilor şi clădirilor unităţilor de învăţământ preuniversitar este Primăria Generală a Bucureştiului (CGMB) şi numai acesta poate încredinţa cuiva admnistrarea acestui patrimoniu.

	2. 
	Art.166 (42) - Terenurile şi clădirile în care îşi desfăşoară activitatea unităţile de învăţământ special de stat fac parte din domeniul public judeţean, respectiv al municipiului Bucureşti, şi sunt în administrarea consiliului judeţean, respectiv a consiliilor locale ale sectoarelor municipiului Bucureşti, în a căror rază teritorială îşi desfăşoară activitatea. Celelalte componente ale bazei materiale ale unităţilor de învăţământ special de stat sunt de drept proprietate a acestora.
	Art.166 (42) 

După expresia ,,Consiliului Judeţean,, să fie elimininată sintagma ,,respectiv a consiliilor locale ale sectoarelor municipiului Bucureşti,, ; cuvântul ,,căror,, să fie înlocuit cu cuvântul ,,cărui,, iar după cuvântul ,,activitatea,, să se adauge sintagma ,,respectiv, a Consiliului General al Municipiului Bucureşti,,.

Autor: deputat Mihai Baciu
	Vezi motivare de la Art.166, alin. (41). 




Comisia a aprobat proiectul de lege, cu 19 voturi pentru şi un vot împotrivă.

